สวัสดีค่ะ อาการคือ ทุกครั้งที่จามจะมีอาการเจ็บตรงกลางอกร่วมด้วย เช่นเวลาจามเหมือนแพ้อากาศเฉยๆ ก็เจ็บค่ะ ไม่ได้มีอาการอะไรด้วยเลย
สวัสดีค่ะ อาการเจ็บหน้าอกเกิดได้จาก1.เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ2.เจ็บจากกล้ามเนื้อหรือกระดูกอ่อนบริเวณอกอักเสบ ในกรณีนี้เมื่อมีการไอมากๆ จะมีการใช้กล้ามเนื้อบริเวณหน้าอกเพื่อช่วยในการขับเสมหะออกมา จึงอาจทำให้มีอาการคล้ายเจ็บบริเวณอกได้3.เจ็บจากกรดไหลย้อน จะมีอาการแสบร้อนร่วมด้วย4.เจ็บจากสาเหตุภายในช่องท้องแล้วเป็นการเจ็บแบบร้าวมาที่อกดังนั้นสาเหตุที่เป็นไปได้มากที่สุด น่าจะเกิดจากการเจ็บกล้ามเนื้อที่หน้าอกจากการไอแรงๆดังกล่าวไปการดูแลตัวเองเบื้องต้น หลีกเลี่ยงการทำงานหนัก หรือยกของหนัก ดื่มน้ำมากๆ รับประทานยาแก้ไอหากมีอาการเจ็บหน้าอกมากขึ้นเรื่อยๆ เจ็บลักษณะคล้ายกับโรคหัวใจดังกล่าวไป ไอมากไม่หยุด ไอจนมีเลือดปน ควรรีบไปพบแพทย์